* Συμβουλές για να μην πέσουμε έξω από τον προϋπολογισμό.

.................................................................................................................................

Ο προϋπολογισμός πρέπει να είναι **ρεαλιστικός** και να καταγράφει την πραγματική εικόνα των εσόδων εξόδων μας και, όχι αυτή που θα θέλαμε να έχει. Αν είναι αρνητικός θα κάνουμε κάποιες διορθώσεις στα έξοδα, ώστε να τα περιορίσουμε.

Θα παρακολουθούμε την πορεία του σε μηνιαία βάση και θα κάνουμε τις απαραίτητες **διορθώσεις**, όποτε χρειάζεται. Είναι σχεδόν βέβαιο ότι θα υπάρξουν μήνες που θα “πέσουμε έξω”. Δεν θα πρέπει να μας απογοητεύσει αυτό.

Πρέπει να δημιουργήσουμε ένα **έκτακτο ταμείο** στο οποίο θα έχουμε πιστωμένο ένα ποσό για δύσκολες ώρες. Αν για κάποιο λόγο χρειαστούμε έξτρα χρήματα να ξοδέψουμε, θα τα αντλήσουμε από εκεί και δεν θα επηρεάσουμε την πορεία του προϋπολογισμού μας. Και όπως είναι γνωστό, οι δύσκολες ώρες και τα έξτρα έξοδα δεν τελειώνουν ποτέ.

Είτε πρόκειται για τη μείωση των δαπανών μας, είτε για την αύξηση του εισοδήματός μας, η πρόοδος είναι το κίνητρο. Δεν φτιάχνουμε τον προϋπολογισμό για να είμαστε όμηροί του. Τον φτιάχνουμε για να μας **διευκολύνει στην οργάνωση των εξόδων μας.** Δεν χρειάζεται να στερηθούμε βασικά πράγματα, αρκεί να αναδιοργανώσουμε τα έξοδά μας και να τροποποιήσουμε τις ανάγκες μας, ανάλογα με αυτά.

* Ποια η σημασία του προϋπολογισμού για κάποια αγροτική επιχείρηση

Η αγροτική επιχείρηση , έχοντας ως βασικό καθήκον την ικανοποίηση των αναγκών των μελών της, την ανύψωση του βιοτικού τους επιπέδου και τη μεγιστοποίηση του κέρδους της μακροχρόνια, καταρτίζει ένα πρόγραμμα εσόδων-εξόδων για μια συγκεκριμένη περίοδο, το οποίο αποτελεί μια μορφή οικονομικού προγράμματος, δηλαδή **αγροτικού προγραμματισμού**.