

ΟΙΚΟΓΕΝΕΙΑΚΟΣ ΠΡΟϋΠΟΛΟΓΙΣΜΟΣ

Β’ ΓΕ.Λ. ΑΣΚΛΗΠΙΕΙΟΥ

ΟΙΚΟΓΕΝΕΙΑ ΕΠΙΧΕΙΡΗΜΑΤΙΩΝ

...

Αλεξανδροπούλου Σοφία Γεώργα Ελένη Μακρή Μαρία Λίτσο Γκρέτα

ΣΧΟΛΙΚΟ ΕΤΟΣ:2014-2015



ΕΙΣΑΓΩΓΗ

Πολλές φορές, σαν μικρότεροι κυρίως, ακούγαμε κάτι για ‘’προϋπολογισμό’’ ή ‘’οικογενειακό προϋπολογισμό’’ στα σπίτια μας και ρωτούσαμε για τη σημασία του και η απάντηση που μας έδιναν ήταν περίπου η εξής: ’’Δεν είναι για εσένα αγάπη μου αυτά.Θα μάθεις όταν μεγαλώσεις’’. Τέτοιες ήταν οι απαντήσεις σε πολλές από τις απορίες μας και εμείς ‘’φορτώναμε’’ όσο δεν μας υπολόγιζαν και ύστερα ψάχναμε σε λεξικά και σε εγκυκλοπαίδειες...και...και...και...

Είναι ή δεν είναι σωστό; Τώρα που...’’μεγαλώσαμε’’ πια,ας δώσουμε έναν σαφή ορισμό για τον ΠΡΟΫΠΟΛΟΓΙΣΜΟ κι ας τον μελετήσουμε όσο γίνεται καλύτερα!!

ΕΝΝΟΙΑ:ΠΡΟΫΠΟΛΟΓΙΣΜΟΣ

Ορίζεται ως η καταγραφή των εξόδων και των εσόδων που ενδέχεται να έχουμε στο άμεσο μέλλον. Είναι αλλιώς, η εκτίμηση της δυνατότητας που έχει μια οικονομική μονάδα (οικογένεια, επιχείρηση κλπ) να προχωρήσει σε κάποια έξοδα.

Η ετυμολογία του: προ+υπολογισμός.

Τώρα, σχετικά με τον κρατικό προϋπολογισμό...

**Κρατικός προϋπολογισμός** αποκαλείται ο τυπικός νόμος με τον οποίο προσδιορίζονται τα όρια των εξόδων του κράτους, για κάθε οικονομικό έτος. Ο προϋπολογισμός αποτελεί και τη βραχυχρόνια υλοποίηση του δημοσιονομικού προγράμματος της κυβέρνησης. Είναι δεσμευτικός , λεπτομερής και έχει διάρκεια ενός έτους.

Ο κρατικός προϋπολογισμός έχει τη λογιστική, την πολιτική και τη νομική του διάσταση. Η λογιστική αφορά τα έσοδα και τα έξοδα του κράτους. Η πολιτική πτυχή αφορά συγκεκριμένες πολιτικές, ενώ η νομική αφορά τη φύση του προϋπολογισμού ως τυπικό νόμο, με την ανάγκη ύπαρξης κάποιου ουσιαστικού νόμου για κάθε δημόσιο έξοδο ή δαπάνη.

Ο προϋπολογισμός διακρίνεται σε Τακτικό Προϋπολογισμό και Προϋπολογισμό Δημοσίων Επενδύσεων.



Εμείς όμως...θα μελετήσουμε τον οικογενειακό προϋπολογισμό έχοντας υπ’όψιν πως υπάρχουν διάφορες οικογενειακές κατηγορίες που διαφέρουν κατά πολύ στα έσοδα και στα έξοδά τους καθώς οι οικογενειακές καταστάσεις ποικίλλουν.Διαφέρουν ανάλογα την εργασία των γονέων, τον αριθμό των παιδιών, εάν εργάζονται και οι δύο γονείς, όπως επίσης και πολλούς άλλους παράγοντες.



Ως...ΟΙΚΟΓΕΝΕΙΑ ΕΠΙΧΕΙΡΗΜΑΤΙΩΝ

...παρουσιάζουμε τον δικό μας οικογενειακό προϋπολογισμό του περασμένου μήνα...θα καταλάβετε ότι και οι επιχειρηματίες...εεε κάπου κάπου ‘’πέφτουν έξω’’ στις υποθέσεις και τους στόχους τους. Πρέπει να αναφέρουμε βέβαια κάποια βασικά στοιχεία της οικογένειάς μας όπως...

1.Είμαστε τετραμελής οικογένεια

2.πυρηνική(όπως οι περισσότερες οικογένεις στην Ελλάδα μας)

3.Και οι 2 γονείς είμαστε επιχειρηματίες της ίδιας εταιρείας

4. Έχουμε 1 παιδί στην Γ’ Λυκείου

5.Και το δεύτερο...είναι ακόμη στο Δημοτικό...

Χμμ, ίσως αυτά αρκούν...

Εσείς τι λέτε;

Ο ΟΙΚΟΓΕΝΕΙΑΚΟΣ ΜΑΣ ΠΡΟΫΠΟΛΟΓΙΣΜΟΣ

Μήνας:Σεπτέμβριος

Έτος:2014

|  |  |
| --- | --- |
| ΕΣΟΔΑ | ΕΞΟΔΑ |
| Κέρδη από την επιχ: 2.900 | Τρόφιμα: 900 |
| Έσοδα από ενοίκιο: 600 | Ένδυση: 300 |
|  | Υπόδυση: 100 |
|  | Έξοδα αυτοκινήτων: 300 |
|  | Δ.Ε.Η.: 180 |
|  | Ο.Τ.Ε.: 150 |
|  | Ασφάλιστρα: 350 |
|  | Φροντιστήρια: 400 |
|  | Γυμναστήριο: 60 |
|  | Φόροι: 500 |
|  | Περίθαλψη: 100 |
|  | Έξοδοι: 300 |
|  | Επισκευή ηλεκτρ.συσκευών: 60 |
| ΣΥΝΟΛΟ:3.500 | ΣΥΝΟΛΟ: 3.700 |

Κι έχουμε τελικά, **ΕΞΟΔΑ>ΕΣΟΔΑ** κάτι που σημαίνει ότι σημειώσαμε ελλειματικό προϋπολογισμό τον Σεπτέμβριο του 2014. ‘’Πέσαμε έξω’’ για 200€.

Τα βασικότερα έξοδά μας στην...’’πίτα’’.

Και τα έσοδα:

1 τρόπος αντιμετώπισης του συγκεκριμένου προϋπολογισμού:

Θα μπορούσαμε να το είχαμε ισοσταθμίσει εάν κάποιες από τις δευτερεύοντες δαπάνες μας ,‘’κόβονταν’’.Εάν λοιπόν ‘’κόβαμε’’ τα έξοδα του γυμναστηρίου(60€), τα 40€ από τη Δ.Ε.Η. , 50€ απο τον Ο.Τ.Ε. και 50€ από τα έξοδα αυτοκινήτου, θα είχαμε έναν **ΙΣΟΣΚΕΛΙΣΜΕΝΟ** πλέον **ΠΡΟΫΠΟΛΟΓΙΣΜΟ** γιατί τα έξοδα θα ήταν 3.500 άρα θα ίσχυε: **ΕΞΟΔΑ=ΕΣΟΔΑ.**

Εάν πάλι προέκυπτε **ΕΣΟΔΑ>ΕΞΟΔΑ** ,τότε θα είχαμε έναν **ΠΛΕΟΝΑΣΜΑΤΙΚΟ ΠΡΟΫΠΟΛΟΓΙΣΜΟ...**



Θα κλείσουμε, αναφέροντας λίγα λόγια για την αποταμίευση...

Για την ακρίβεια,τη σημασία της αποταμίευσης. ☺

ΑΠΟΤΑΜΙΕΥΣΗ

Με τον όρο **αποταμίευση**, που αποτελεί καθαρά οικονομικό όρο χαρακτηρίζεται γενικά πάσης φύσεως συσσωρεύσεις αγαθών για μελλοντική χρήση.

ΣΗΜΑΣΙΑ...

Υπάρχουν πολλά ευεργετικά στοιχεία της αποταμίευσης, τόσο σε όποιον την κάνει όσο και γενικότερα στο κοινωνικό σύνολο. Η κρίση μάς έχει διδάξει ότι η παραδοσιακή εξέλιξη του οικονομικού κύκλου που συνοδεύει τη ζωή μας, απλώς δεν υπάρχει πια. Απρόοπτη απώλεια της δουλειάς μας, μείωση των εισοδημάτων, αύξηση των φόρων, περικοπή των προσδοκιών για σύνταξη, επιμήκυνση του εργασιακού βίου σε μια αγορά που πολύ δύσκολα εντάσσει ανθρώπους στην εργασία, υψηλή ανεργία των νέων που απαιτεί πιο μακροχρόνια υποστήριξη από τον οικογενειακό ιστό, απώλεια των κλασικών αξιών της ακίνητης περιουσίας κ.λπ.  
  
Σε ένα τέτοιο περιβάλλον που μας συνήθισε η κρίση και που ακόμη και αν βελτιωθεί στο μέλλον θα είναι απολύτως διαφορετικό από αυτό που είχαμε συνηθίσει για ολόκληρες γενιές στην Ελλάδα, η αποταμίευση έρχεται πρωτίστως να αξιοποιηθεί ως εργαλείο αντιστάθμισης των πολλαπλών κινδύνων που βρίσκονται μπροστά μας. Ειδικά σε μια πραγματικότητα που οι προσδοκίες για κοινωνικές παροχές και πρόνοια από την πλευρά του κράτους είναι ρεαλιστικά σαφώς μειωμένες. Το ατομικό/οικογενειακό risk management αποτελεί πια ανάγκη για όλους και η αποταμίευση αποτελεί βασική παράμετρο για τον σχεδιασμό του και την υλοποίησή του.

Για την εργασία μας,αντλήσαμε πληροφορίες από τις παρακάτω πηγές:

1.Βικιπαίδια

2.http://www.kathimerini.gr/757293/opinion/epikairothta/politikh/apotamieysh-thn-epoxh-ths-krishs

3. <http://www.mathlab.upatras.gr/wp-content/uploads/2013/10/%CE%9F%CE%B9%CE%BA%CE%BF%CE%B3%CE%B5%CE%BD%CE%B5%CE%B9%CE%B1%CE%BA%CF%8C%CF%82-%CE%A0%CF%81%CE%BF%CF%85%CF%80%CE%BF%CE%BB%CE%BF%CE%B3%CE%B9%CF%83%CE%BC%CE%BF%CF%82-.pdf>